Διάταξη του Δικαστηρίου (έβδομο τμήμα) της 27ης Ιουνίου 2023 – Finalgarve – Sociedade de Promoção Imobiliária e Turística κατά Ministério do Planeamento e das Infraestruturas
(υπόθεση C‑24/23)
«Προδικαστική παραπομπή – Άρθρο 53, παράγραφος 2, και άρθρο 94 του Κανονισμού Διαδικασίας του Δικαστηρίου – Ανάγκη να εκτίθενται το κανονιστικό πλαίσιο της διαφοράς της κύριας δίκης, καθώς και οι λόγοι για τους οποίους είναι αναγκαία η απάντηση επί των προδικαστικών ερωτημάτων – Μη παροχή επαρκών διευκρινίσεων – Προδήλως απαράδεκτο»
1.      Προδικαστικά ερωτήματα – Παραδεκτό – Ερωτήματα υποβληθέντα χωρίς επαρκείς διευκρινίσεις σχετικά με το πραγματικό και κανονιστικό πλαίσιο και τους λόγους για τους οποίους είναι αναγκαία η απάντηση επί των προδικαστικών ερωτημάτων – Ερωτήματα υποβληθέντα εντός πλαισίου που αποκλείει τη δυνατότητα παροχής χρήσιμης απαντήσεως – Προδήλως απαράδεκτο
(Άρθρο 267 ΣΛΕΕ· Κανονισμός Διαδικασίας του Δικαστηρίου, άρθρα 53 § 2 και 94, στοιχεία βʹ και γʹ)
(βλ. σκέψεις 21-33 και διατακτ.)
2.      Πράξεις των θεσμικών οργάνων – Οδηγίες – Εκτέλεση από τα κράτη μέλη – Ανάγκη εξασφάλισης της αποτελεσματικότητας των οδηγιών – Υποχρεώσεις των εθνικών δικαστηρίων – Υποχρέωση σύμφωνης ερμηνείας – Περιεχόμενο – Contra legem ερμηνεία του εθνικού δικαίου – Αποκλείεται
(Άρθρο 288, εδ. 3, ΣΛΕΕ)
(βλ. σκέψη 36)
3.      Πράξεις των οργάνων – Οδηγίες – Άμεσο αποτέλεσμα – Όρια – Δυνατότητα επίκλησης οδηγίας έναντι ιδιώτη – Αποκλείεται
(Άρθρο 288, εδ. 3, ΣΛΕΕ)
(βλ. σκέψη 37)
Διατακτικό
Η αίτηση προδικαστικής αποφάσεως που υποβλήθηκε από το Supremo Tribunal Administrativo (Ανώτατο Διοικητικό Δικαστήριο, Πορτογαλία), με απόφαση της 15ης Δεκεμβρίου 2022, είναι προδήλως απαράδεκτη.